**Ministru kabineta rīkojuma projekta “Grozījums Ministru kabineta 2021.gada 11.janvāra rīkojumā Nr.15 “Par finanšu līdzekļu piešķiršanu no valsts budžeta programmas**

**“Līdzekļi neparedzētiem gadījumiem””” sākotnējās ietekmes**

**novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 5.1 apakšpunktu anotācijas kopsavilkums nav aizpildāms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Covid-19 infekcijas izplatības seku pārvarēšanas likuma 24. un 25.pants.  Ministru kabineta 2020.gada 24.novembra noteikumi Nr.709 “Noteikumi par atbalstu par dīkstāvi nodokļu maksātājiem to darbības turpināšanai Covid-19 izraisītās krīzes apstākļos” 11., 19. un 219. punkti. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz Ministru kabineta 2021.gada 11.janvāra rīkojumu Nr.15 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” piemaksu pie dīkstāves atbalsta 50 *euro* apmērā par katru apgādībā esošu bērnu vecumā līdz 24 gadiem, par kuru darbiniekam tiek piemērots iedzīvotāju ienākuma nodokļa atvieglojums, izmaksai jau ir piešķirts finansējums, nepārsniedzot 1 350 000 *euro*, sākotnēji piešķirot 675 000 *euro*.  Saskaņā ar Finanšu ministrijas 2021.gada 14.janvāra rīkojumu Nr.18 “Par līdzekļu piešķiršanu”, Labklājības ministrijai sākotnēji piešķirts finansējums 675 000 *euro* apmērā, kā arī saskaņā ar Finanšu ministrijas 2021.gada 9.februāra rīkojumu Nr. 78 “Par līdzekļu piešķiršanu”, Labklājības ministrijai piešķirta plānotā finansējuma otra daļa 675 000 *euro* apmērā, līdz ar to Labklājības ministrijai piešķirts viss plānotais finansējums saskaņā ar Ministru kabineta 2021.gada 11.janvāra rīkojumu Nr.15.  Atbilstoši Ministru kabineta 2021.gada 12.janvāra noteikumiem Nr. 29 “Grozījumi Ministru kabineta 2020. gada 24. novembra noteikumos Nr. 709 ”[Noteikumi par atbalstu par dīkstāvi nodokļu maksātājiem to darbības turpināšanai Covid-19 izraisītās krīzes apstākļos](https://likumi.lv/ta/id/319073-noteikumi-par-atbalstu-par-dikstavi-nodoklu-maksatajiem-to-darbibas-turpinasanai-covid-19-izraisitas-krizes-apstaklos)”” ir pagarināts dīkstāves atbalsta saņemšanas periods līdz 2021.gada 30.jūnijam, līdz ar to pagarinot arī periodu, par kādu tiks izmaksāta piemaksa pie dīkstāves atbalsta 50 *euro* apmērā par katru apgādībā esošu bērnu vecumā līdz 24 gadiem, par kuru darbiniekam tiek piemērots iedzīvotāju ienākuma nodokļa atvieglojums.  Atbilstoši faktiskajiem izpildes datiem uz 2021.gada 21.martu, izdevumi piemaksu izmaksai izlietoti 1 595 839 *euro,* kas ir118,2% no ar Ministru kabineta 2021.gada 11.janvāra rīkojumu Nr.15 sākotnēji piešķirtā finansējuma. Lai nodrošinātu piemaksas izmaksas nepārtrauktību, 245 839 *euro* ir veikti no Labklājības ministrijas pamatbudžeta apakšprogrammas 20.01.00 “Valsts sociālie pabalsti”. Pēc apropriācijas palielināšanas faktiski veiktie izdevumi minētās apakšprogrammas ietvaros tiks atgriezti šajā apakšprogrammā.  Ievērojot piemaksas saņēmēju dinamiku 2020.gada beigās un uz 2021.gada 14.martu, plānotais piemaksu saņēmēju skaits līdz 2021.gada 30.jūnijam tiek prognozēts 7 tūkst. personas vidēji mēnesī, kuras saņems piemaksu par 10 032 bērniem vidēji mēnesī.  Līdz ar to, lai nodrošinātu piemaksas pie dīkstāves atbalsta izmaksu līdz 2021.gada 30.jūnijam ir izstrādāts projekts par papildu līdzekļu piešķiršanu Labklājības ministrijai piemaksu izmaksas turpināšanai.  Projekts paredz Finanšu ministrijai no 74. resora „Gadskārtējā valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem” veikt līdzekļu pārdali uz Labklājības ministrijas pamatbudžeta programmu 99.00.00 “Līdzekļu neparedzētiem gadījumiem izlietojums” nepārsniedzot 3 511 200 *euro*, t.i., par 2 161 200 *euro* vairāk nekā apstiprināts ar MK 2021.gada 11.janvāra rīkojumu Nr.15, lai nodrošinātu piemaksas pie dīkstāves atbalsta izmaksu.  Projekts paredz juridiskās skaidrības nodrošināšanai izteikt Ministru kabineta 2021.gada 11.janvāra rīkojumu Nr.15 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” 1.punktu jaunā redakcijā, precizējot, ka finansējuma ietvaros nodrošināma piemaksa 50 *euro* apmērā pie dīkstāves atbalsta par katru apgādībā esošu bērnu vecumā līdz 24 gadiem, par kuru darbiniekam, pašnodarbinātai personai, patentmaksātājam tiek piemērots iedzīvotāju ienākuma nodokļa atvieglojums (līdz šim rīkojumā bija norādīts tikai darbinieks). |
| 3. | Projekta izstrādē iesaistītās institūcijas un publiskas personas kapitālsabiedrības | LM, VSAA |
| 4. | Cita informācija | Nav. |

|  |  |  |  |
| --- | --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | Darbinieki, pašnodarbinātās personas un patentmaksātāji, kuri saņem dīkstāves atbalstu un kuru apgādībā ir bērni vecumā līdz 24 gadiem, par kuriem tiek piemērots iedzīvotāju ienākuma nodokļa atvieglojums. |
| 2. | | Tiesiskā regulējuma ietekme uz tautsaimniecību un administratīvo slogu | Projektam nebūs būtiska ietekme uz tautsaimniecību, kā arī uz kopējo administratīvo slogu. |
| 3. | | Administratīvo izmaksu monetārs novērtējums | Projektam nebūs papildu administratīvās izmaksas. |
| 4. | | Atbilstības izmaksu monetārs novērtējums | Projektā noteiktās izmaiņas neuzliek papildus pienākumus fiziskām vai juridiskām personām. |
| 5. | | Cita informācija | Nav |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | |
| **Rādītāji** | **2021.gads** | | Turpmākie trīs gadi (*euro*) | | | | | |
| **2022** | | **2023** | | **2024** |
| saskaņā ar valsts budžetu kārtējam gadam\* | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 1 350 000 | 0 | 0 | 0 | 0 | 0 | 0 |
| 1.1. valsts pamatbudžets | 1 350 000 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 1 350 000 | 2 161 200 | 0 | 0 | 0 | 0 | 0 |
| 2.1. valsts pamatbudžets | 1 350 000 | 2 161 200 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme: | 0 | -2 161 200 | 0 | 0 | 0 | 0 | 0 |
| 3.1. valsts pamatbudžets | 0 | -2 161 200 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 2 161 200 | X | 0 | X | 0 | X |
| 5. Precizēta finansiālā ietekme: | X | 0 | X | 0 | X | 0 | X |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | \*Saskaņā ar 2021.gada 11.janvāra MK rīkojumu Nr.15 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””, kā arī saskaņā ar Finanšu ministrijas 2021.gada 14.janvāra rīkojumu Nr.18 “Par līdzekļu piešķiršanu” un Finanšu ministrijas 2021.gada 9.februāra rīkojumu Nr. 78 “Par līdzekļu piešķiršanu”.  Nav. | | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins | Uz 2021.gada 21. martu, piemaksu izmaksai izlietoti 1 595 839 *euro,* kas ir118,2% no MK piešķirtā finansējuma 2021.gadam, no tā līdz janvāra beigām izlietoti 452 252, februārī – 261 252 un marta trīs nedēļās – jau 882 335 *euro*, kas ir 3,4 reizes vairāk kā februārī kopumā.  Ņemot vērā kārtību, kādā pieprasa un piešķir dīkstāves atbalstu ( darba devējs līdz kalendārā gada 15. datumam iesniedz Valsts ieņēmumu dienestā (VID) attiecīgu ziņojumu par iepriekšējo mēnesi un līdz nākamā mēneša 15. datumam – attiecīgu iesniegumu atbalstam (kā arī darba devējs vēl var precizēt ziņas par iepriekšējā mēnesī iesniegto informāciju; savukārt pašnodarbinātā persona vai patentmaksātājs līdz kalendārā gada 15. datumam VID iesniedz attiecīgu iesniegumu), personai Valsts sociālās apdrošināšanas aģentūra (VSAA) piemaksu pie dīkstāves atbalsta par apgādībā esošu bērnu var izmaksāt par iepriekšējiem periodiem. Pieņemot, ka turpmākos mēnešos tiks izmaksātas piemaksas vēl par iepriekšējiem periodiem un, ņemot vērā valstī vēl arvien pastāvošos ierobežojumus ārkārtējās situācijas dēļ, prognozēts, ka VSAA piemaksu saņēmējus skaits turpinās palielināties, un ņemot vērā:  1) VSAA datus par piemaksas pie dīkstāves atbalsta saņēmēju skaita dinamiku 2020.gada janvāris – 2021.gada februāris;  2)VID saņemto iesniegumu dīkstāves atbalstam skaita pieaugošo dinamiku (periodā 01.12.2020.- 07.03.2021. kopumā izmaksāts dīkstāves un subsīdijas atbalsts uz 25,2 tūkst. darba devēju iesniegumiem, izmaksāts dīkstāves atbalsts uz 16,4 tūkst. pašnodarbināto un 2,8 tūkst. patentmaksas maksātāju iesniegumiem), prognozētais piemaksas saņēmēju skaits – 7166 vidēji mēnesī  3) pēc VSAA datiem vidēji uz vienu piemaksas saņēmēju (februārī – 6536) ir 1,4 bērni, par kuru piešķirts atbalsts.  Līdz ar ko prognozētais bērnu skaits, par kuru piešķirts 50 *euro* atbalsts, ir 10 032 vidēji mēnesī.  Lai nodrošinātu piemaksu pie dīkstāves atbalsta par katru apgādībā esošu bērnu līdz 2021.gada 30.jūnijam, finansējums nepieciešams 7 mēnešu izmaksām (*atbalsts tiek izmaksāts par iepriekšējo mēnesi*), līdz ar to **2021.gadā kopumā plānoti**  **3 511 200** *euro* (10 032 x 50 *euro* x 7 mēn.).  Ņemot vērā ar MK 11.01.2021. rīkojumu Nr.15 piemaksas pie dīkstāves atbalsta izmaksai jau ir piešķirts finansējums nepārsniedzot 1 350 000 *euro*, papildus nepieciešamais finansējums piemaksas pie dīkstāves atbalsta izmaksas nodrošināšanai 2021.gadā ir 2 161 200 *euro* apmērā (3 511 200*euro* - 1 350 000 *euro*).  Ņemot vērā, ka nav iespējams precīzi prognozēt faktiskos izdevumus atbalsta izmaksai, Labklājības ministrija papildus finansējumu pieprasīs pa daļām - par trīs mēnešu periodu (2021.gada marts, aprīlis, maijs), t.i., 1 504 800 *euro* (10 032 x 50 *euro* x 3 mēn.). Savukārt, atlikušo finansējumu Labklājības ministrija pieprasīs atbilstoši nepieciešamībai.  Labklājības ministrija normatīvajos aktos noteiktajā kārtībā sagatavos un iesniegs Finanšu ministrijā pieprasījumu par līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem". Finanšu ministrs normatīvajos aktos noteiktajā kārtībā informēs Saeimas Budžeta un finanšu (nodokļu) komisiju par apropriācijas izmaiņām un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas neizteiks iebildumus, veiks apropriācijas izmaiņas.  Ja piešķirtais finansējums netiks izlietots minētajam mērķim, Labklājības ministrija iesniegs priekšlikumu apropriācijas samazinājumam Labklājības ministrijas pamatbudžeta programmā 99.00.00 “Līdzekļu neparedzētiem gadījumiem izlietojums”, attiecīgi vienlaikus tiks palielināta apropriācija 74. resora „Gadskārtējā valsts budžeta izpildes procesā pārdalāmais finansējums” programmai 02.00.00 „Līdzekļi neparedzētiem gadījumiem”. | | | | | | | |
| 7. Amata vietu skaita izmaiņas | Nav. | | | | | | | |
| 8. Cita informācija | Izdevumi tiks veikti Labklājības ministrijas pamatbudžeta programmas 99.00.00 “Līdzekļu neparedzētiem gadījumiem izlietojums” ietvaros, līdzekļus pārdalot no 74.resora „Gadskārtējā valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem”.  Minēto piemaksu izmaksu nodrošina VSAA. | | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Nav |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. |
| 3. | Cita informācija | Nav |

Labklājības ministre R.Petraviča

Inese Upīte, 60008557

[Inese.Upite@lm.gov.lv](mailto:Inese.Upite@lm.gov.lv)

Kristīne Zirnīte, 67021520

[Kristine.Zirnite@lm.gov.lv](mailto:Kristine.Zirnite@lm.gov.lv)